रविवार तक इस आग से कम-से-कम आठ लोग मारे गए हैं.

कहा जा रहा है कि ये आग किसी ने जान-बूझकर लगाई है.

लॉस एंजेल्स शहर के पूर्व में सैन बर्नाडिनो में लगी ये आग तेज़ हवा और ऊँचे तापमान के कारण तेज़ी से फैल रही है.

कैलिफ़ोर्निया के निवर्तमान गवर्नर ग्रे डेविस ने प्रदेश में आपातकाल की घोषणा कर दी है.

साथ ही उन्होंने राष्ट्रपति बुश से आपातकार्यों के लिए और धन देने का आग्रह किया है.

तबाही

इस आग से लगभग 250 मक़ान तबाह हो गए हैं और एक लाख एकड़ ज़मीन जल गई है.

मौसम विशेषज्ञों का कहना है कि अभी इस क्षेत्र में तापमान और बढ़ेगा.

आपात कार्य चलाने वालों का अनुमान है कि इस आग को नियंत्रित करने में और तीन-चार दिन लग जाएँगे.

आग को बुझाने में लगभग 2500 दमकल कर्मचारी लगे हुए हैं.

कुछ कर्मचारी मामूली रूप से जल भी गए हैं या धुएँ से उनके स्वास्थ्य पर असर पड़ा है.

सलाह

इलाक़े की हवा को "ख़तरनाक" घोषित कर दिया गया है और लोगों को घरों के अंदर रहने की सलाह दी गई है.

दूसरे प्रदेशों को जोड़ने वाले मार्ग बंद कर दिए गए हैं बिजली व्यवस्था रूकने का भी ख़तरा है.

लोगों से बिजली बचाने की भी अपील की जा रही है... अधिकतम 4000 वर्णों के लिए लेख जारी रखें:
.

साथ ही, इस आग के कारण लॉस एंजिल्स और सैन डिएगो हवाई अड्डों से विमानों के आवागमन पर भी असर पड़ा है.